Hos Glenholm Vingård ved Løgstør snakker man forsigtigt om et rekordår. - Nu skal man være forsigtig, når der er fjorten dage til, så skal man ikke begynde at spå om rekord, men der er noget tyder på at det går den vej, siger Hans Jørgen Madsen fra Glenholm. Det er den milde vinter og det gode sommervejr, der varmer vinhøsten. - Vi har noget af det bedste vi har set, siger vinbonden, der altså med stor sandsynlighed kan se frem til en rigtig god høst. Høsten forventes at blive i første weekend i oktober.
År 2014 tegner til at blive et fantastisk vinår. I hvert fald hos en vinbonde ved Løgstør.